**Αθήνα, 07.02.2017**

**Προς**

**Όλα τα Σωματεία**

**Μέλη της ΕΛ.Ο.Τ.**

### ΠΡΟΚΗΡΥΞΗ

 Η Ελληνική Ομοσπονδία Ταεκβοντό προκηρύσσει το :

**ΠΑΝΕΛΛΗΝΙΟ ΠΡΩΤΑΘΛΗΜΑ**

**ΝΕΩΝ ΑΝΔΡΩΝ – ΝΕΩΝ ΓΥΝΑΙΚΩΝ**

**κάτω των 21 ετών**

**έτους 2017**

**ΤΟΠΟΣ ΔΙΕΞΑΓΩΓΗΣ** : Οι αγώνες θα διεξαχθούν στον Βόλο και συγκεκριμένα στο **Κλειστό Γυμναστήριο Νέας Ιωνίας - Βόλου** , επί της οδού Δοξοπούλου & Σπανουδάκη στην περιοχή Νέας Ιωνίας, Βόλος (Τηλ: 24210-81921).

**ΗΜΕΡΟΜΗΝΙΑ ΑΓΩΝΩΝ** : **Σάββατο 25 Φεβρουαρίου και Κυριακή 26 Φεβρουαρίου 2017**. Ώρα έναρξης των αγώνων **09:00** και για τις 2 ημέρες.

**ΔΙΚΑΙΩΜΑ ΣΥΜΜΕΤΟΧΗΣ** : Έχουν οι αθλητές – αθλήτριες εγγεγραμμένοι στους Συλλόγους – Μέλη της ΕΛ.Ο.Τ., αναλυτικά ως εξής :

* **Άνδρες - Γυναίκες γεννηθέντες από το 1997 έως και το 2001 (20 ετών έως 16 ετών), κάτοχοι από 2ο ΚΟΥΠ και άνω (κόκκινη ζώνη και άνω).**

**ΠΡΟΣΟΧΗ** :

* Το δικαίωμα συμμετοχής εξασφαλίζεται με την προϋπόθεση ότι οι συμμετέχοντες σύλλογοι έχουν προβεί στην ***εξόφληση της ετήσιας συνδρομής τους στην ΕΛ.Ο.Τ. για το έτος 2017 και ότι έχουν προβεί στην απόκτηση της Ειδικής Αθλητικής Αναγνώρισης από την Γενική Γραμματεία Αθλητισμού.***
* **Η ΕΛ.Ο.Τ. θα δέχεται αιτήσεις για έκδοση βιβλιαρίων αθλητικής ιδιότητας μέχρι και την Τρίτη 21 Φεβρουαρίου 2017.**
* Τα βιβλιάρια αθλητικής ιδιότητας θα πρέπει να είναι θεωρημένα από την ΕΛ.Ο.Τ., να έχουν την σφραγίδα του σωματείου και να είναι υπογεγραμμένα από τον Γραμματέα του συλλόγου. Επίσης θα πρέπει να αναγράφεται ο βαθμός ΚΟΥΠ που κατέχει ο αθλητής – αθλήτρια και να είναι επικυρωμένο από το σωματείο.
* Για τους αθλητές – αθλήτριες, οι οποίοι είναι κάτοχοι ΝΤΑΝ, θα πρέπει απαραίτητα να είναι καταχωρημένος ο βαθμός ΝΤΑΝ στο θεωρημένο από την ΕΛ.Ο.Τ. βιβλιάριο του αθλητή – αθλήτριας. Η καταχώρηση του βαθμού ΝΤΑΝ, θα πρέπει να έχει σφραγίδα από την ΕΛ.Ο.Τ.
* **Όλοι οι αθλητές – αθλήτριες και οι προπονητές των συλλόγων θα πρέπει να έχουν υποχρεωτικά μαζί τους κάρτα διαπίστευσης της ΕΛ.Ο.Τ. *σε ισχύ* στην ζύγιση αλλά να την επιδεικνύουν και στην έναρξη κάθε αγώνα.**

**ΠΑΡΑΒΟΛΟ ΣΥΜΜΕΤΟΧΗΣ** : Για την συμμετοχή κάθε αθλητή – αθλήτριας, ο σύλλογος θα καταβάλλει το ποσό των 40 € (σαράντα ευρώ) μέχρι και την **Δευτέρα 20 Φεβρουαρίου 2017**. **Η κατάθεση των παράβολων θα πρέπει να είναι συνολική από τον κάθε σύλλογο και να αναφέρεται η επωνυμία του συλλόγου και το σύνολο των αθλητών – αθλητριών στον αριθμό τραπεζικού λογαριασμού της ΕΛ.Ο.Τ. :**

**Τράπεζα Πειραιώς : 6577-105152-814**

* **Οι πληρωμές είναι ΥΠΟΧΡΕΩΤΙΚΟ να γίνουν και να αποστέλλονται με φαξ στο 210 6820116 ή με email :** **info@elot-tkd.gr** **μέχρι την Δευτέρα 20 Φεβρουαρίου 2017.**
* Σε περίπτωση μη προσέλευσης ενός αθλητή, δεν επιστρέφονται τα χρήματα.
* Η πρωτότυπη απόδειξη θα κατατίθεται στην γραμματεία των αγώνων – από τον προπονητή ή τον αρχηγό ομάδας – πριν την ζύγιση και θα επιστρέφεται αφού σφραγιστεί, προκειμένου ο σύλλογος να παραλάβει συνολικά τα κουπόνια της ζύγισης των αθλητών – αθλητριών του.

**ΔΗΛΩΣΕΙΣ ΣΥΜΜΕΤΟΧΗΣ** : **ΘΑ ΓΙΝΟΝΤΑΙ ΜΟΝΟ ΗΛΕΚΤΡΟΝΙΚΑ** από τον κάθε Σύλλογο, ο οποίος θα είναι και υπεύθυνος για την ορθότητα της δήλωσης συμμετοχής του, στην οποία θα πρέπει υποχρεωτικά να αναγράφονται : Όνομα αρχηγού ομάδας, όνομα προπονητή – κόουτς, ονόματα αθλητών – αθλητριών, καθώς επίσης και κατηγορία βάρους, ηλικία, κ.λπ., των αθλητών – αθλητριών.

**Η καταχώρηση εγγραφής της δήλωσης συμμετοχής σας θα γίνει στην ιστοσελίδα :**

[**http://www.tpss.eu**](http://www.tpss.eu)

* Εάν έχετε ήδη δημιουργήσει λογαριασμό στο TPSS απλά ζητήστε τον κωδικό εξουσιοδότησης (κάνετε login στο TPSS και κατόπιν πηγαίνετε στο Πρωτάθλημα και πατάτε το κουμπί ***εξουσιοδότησέ με***).
* Στην ιστοσελίδα της ΕΛ.Ο.Τ. υπάρχει **ανακοίνωση** με αναλυτικά βήματα που θα πρέπει να ακολουθήσετε προκειμένου να εγγραφείτε ή αν έχετε ήδη εγγραφεί να καταχωρήσετε την δήλωση συμμετοχής σας στην προαναφερόμενη ιστοσελίδα.

**ΛΗΞΗ ΠΡΟΘΕΣΜΙΑΣ ΕΓΓΡΑΦΗΣ** : Αθλητών, αθλητριών και παραγόντων (Προπονητής και Αρχηγός αποστολής) έως την **Δευτέρα 20 Φεβρουαρίου 2017.**

* Δηλώσεις συμμετοχής ή τυχόν αλλαγές, μετά την λήξη της προθεσμίας **(Δευτέρα 20 Φεβρουαρίου 2017)** δεν θα γίνονται δεκτές.
* Δηλώσεις συμμετοχής με φαξ ή e-mail δεν θα γίνονται δεκτές
* Σε περίπτωση που αντιμετωπίσετε κάποιο πρόβλημα με την καταχώρηση της δήλωσης συμμετοχής σας παρακαλούμε όπως επικοινωνήσετε με το e-mail : info@elot-tkd.gr περιγράφοντας αναλυτικά το πρόβλημα που αντιμετωπίζετε.

**ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ :**

1. **Οι αγώνες θα διεξαχθούν με ηλεκτρονικούς θώρακες και κάσκες Dae do, Gen-2.**
2. Σύμφωνα με τους κανονισμούς της Παγκόσμιας Ομοσπονδίας. Η διάρκεια του κάθε αγώνα καθορίζεται στους τρεις (3) γύρους των δύο (2) λεπτών με ένα (1) λεπτό διάλειμμα ανάμεσά τους. Σε περίπτωση που θα υπάρξει πρόβλημα ο Αλυτάρχης των αγώνων θα έχει το δικαίωμα διαμόρφωσης του χρόνου διεξαγωγής.

**ΚΛΗΡΩΣΗ** : Την **Παρασκευή 24 Φεβρουαρίου 2017 και ώρα 09:00** θα διεξαχθεί η κλήρωση, στα γραφεία της ΕΛ.Ο.Τ., Δήμητρας 19 (4ος όροφος) – Αθήνα – Τηλ. 210 6820112 – 3, για όλες τις κατηγορίες που αγωνίζονται και τις δύο (2) ημέρες.

**ΠΡΟΓΡΑΜΜΑ ΠΡΩΤΑΘΛΗΜΑΤΟΣ** : Το πρόγραμμα των αγώνων και για τις δύο ημέρες, θα ανακοινωθεί στην ιστοσελίδα της ΕΛ.Ο.Τ., τη **Δευτέρα 20 Φεβρουαρίου 2017.**

**ΔΙΑΔΙΚΑΣΙΑ ΖΥΓΙΣΗΣ** :

* **Μία ώρα πριν την έναρξη της ζύγισης, θα πρέπει να προσέρχεται στη γραμματεία των αγώνων, αυστηρά και μόνο ο εξουσιοδοτημένος αντιπρόσωπος του συλλόγου (Προπονητής – Αρχηγός Ομάδας – Μέλος Συλλόγου), ο οποίος καταθέτοντας την πρωτότυπη απόδειξη πληρωμής, θα παραλαμβάνει συνολικά όλα τα κουπόνια που θα αντιστοιχούν στον σύλλογο (τόσο για όλες τις ημέρες αγώνων, όσο και για όλους τους δηλωθέντες αθλητές – αθλήτριες του συλλόγου).**
* **Αθλητές, γονείς, μέλη συλλόγου θα παραμένουν στην κερκίδα.**
* **Κουπόνια θα διατίθενται από την γραμματεία αυστηρά και μόνο μία ώρα πριν την έναρξη της ζύγισης και μόνο στο χώρο του σταδίου.**
* Δεν θα παρέχονται κουπόνια σε γονείς, αθλητές – αθλήτριες ή μη εξουσιοδοτημένα άτομα από το σύλλογο.
* Οι σύλλογοι που θα συμμετέχουν με περισσότερους από 10 αθλητές θα πρέπει υποχρεωτικά να έχουν εξουσιοδοτήσει και δεύτερο αντιπρόσωπο για την διαδικασία της ζύγισης.
* Την προγραμματισμένη ώρα έναρξης της ζύγισης θα γίνονται ανακοινώσεις από την γραμματεία για τα νούμερα τα οποία θα προσέρχονται στη ζύγιση. **Ο εξουσιοδοτημένος αντιπρόσωπος του συλλόγου θα είναι υποχρεωμένος, να μεταφέρει τους αθλητές – αθλήτριες στο χώρο της ζύγισης, προσκομίζοντας τα κουπόνια, τα βιβλιάρια αθλητικής ιδιότητας καθώς και τις κάρτες διαπίστευσης των αθλητών - αθλητριών.**
* Σε περίπτωση που αθλητής – αθλήτρια συλλόγου δεν εμφανιστεί στην σειρά με το νούμερο προτεραιότητας, θα πρέπει να περιμένει μαζί με τον αντιπρόσωπο του συλλόγου, να ζυγιστεί στη λήξη της ζύγισης.
* Όλα τα βιβλιάρια αθλητών θα πρέπει να είναι σφραγισμένα από το σύλλογο και υποχρεωτικά να αναγράφεται ο βαθμός ΚΟΥΠ που κατέχει ο αθλητής – αθλήτρια.
* Ο εγγράφως εξουσιοδοτημένος αντιπρόσωπος του συλλόγου θα πρέπει να έχει υποχρεωτικά μαζί του, όλα τα βιβλιάρια των αθλητών – αθλητριών που θα λάβουν μέρος στην διαδικασία της ζύγισης. Αθλητής που δεν προσκομίζει βιβλιάριο αθλητικής ιδιότητας θα αποκλείεται από την ζύγιση.

**ΠΡΟΣΟΧΗ** :

1. Κατά την ζύγιση δεν θα υπάρχει καθόλου ανοχή. Οι αθλητές-αθλήτριες θα πρέπει **υποχρεωτικά** να προσκομίζουν τα βιβλιάρια αθλητικής ιδιότητας θεωρημένα από Ιδιώτες ιατρούς ή από ιατρούς που υπηρετούν σε Ν.Π.Δ.Δ. ή Ν.Π.Ι.Δ. Η διάρκεια της θεώρησης είναι ετήσια**.**

**Οι αθλητές – αθλήτριες θα αγωνιστούν αποκλειστικά με ευθύνη των συλλόγων τους** & υπεύθυνες δηλώσεις δεν θα γίνονται δεκτές.

1. **Όλοι οι αθλητές – αθλήτριες των συλλόγων θα πρέπει να έχουν υποχρεωτικά μαζί τους κάρτα διαπίστευσης της ΕΛ.Ο.Τ. *σε ισχύ* και να την επιδεικνύουν στην ζύγιση.**

**ΕΝΣΤΑΣΕΙΣ** : Η ένσταση θα κατατίθεται εγγράφως εντός 10 λεπτών μετά την λήξη του αγώνα, αποκλειστικά και μόνο από τον Αρχηγό της Ομάδας του οποίου το όνομα θα πρέπει να υπάρχει στην δήλωση συμμετοχής που θα γίνει ηλεκτρονικά στην διεύθυνση <http://www.tpss.nl> . H ένσταση θα πρέπει να συνοδεύεται με παράβολο αξίας 50 € (πενήντα ευρώ) στην Γραμματεία των αγώνων.

**ΣΗΜΕΙΩΣΕΙΣ**

1. Οι αθλητές – αθλήτριες θα πρέπει να φορούν όλα τα προστατευτικά: επικαλαμίδες, επιβραχιονίδες, μασελάκι, γαντάκια, σπασουάρ (κάτω από το τομπόκ), κάσκα και θώρακα, όπως προβλέπουν οι κανονισμοί της Παγκόσμιας Ομοσπονδίας. **Οι ηλεκτρονικοί θώρακες και οι ηλεκτρονικές κάσκες των αγώνων, θα παρέχονται από την ΕΛ.Ο.Τ..**
2. Οι προπονητές θα πρέπει να έχουν μαζί τους την κάρτα διαπίστευσης κόουτς *σε ισχύ* και να φορούν αθλητική περιβολή και αθλητικά παπούτσια κατά την διάρκεια του αγώνα. **Επίσης θα προσκομίζουν την κάρτα διαπίστευσης σε ισχύ καθώς και το βιβλιάριο αθλητικής ιδιότητας του αθλητή - αθλήτριας που αγωνίζεται στην Αγωνόδικο Επιτροπή κατά την προσέλευσή τους.**
3. Οι σύλλογοι που θα συμμετέχουν με περισσότερους από τέσσερις αθλητές – αθλήτριες θα πρέπει να έχουν και δεύτερο κόουτς.
4. Οι σύλλογοι οφείλουν να έχουν μαζί τους όλα τα προστατευτικά που προβλέπονται από τους κανονισμούς.
5. Κατά τη διάρκεια των αγώνων απαγορεύεται στον αγωνιστικό χώρο να βρίσκονται αθλητές – αθλήτριες καθώς επίσης και παράγοντες ή προπονητές, εκτός από αυτούς που αγωνίζονται.
6. Οι αθλητές- αθλήτριες κατά την διάρκεια του αγώνα θα πρέπει να φορούν υποχρεωτικά πλαστικό κάλυμμα δοντιών (ειδικότερα για τους αθλητές – αθλήτριες που έχουν σιδεράκια ορθοδοντικής), εκτός εάν υπάρχει ιατρική γνωμάτευση ότι αυτό μπορεί να προκαλέσει βλάβη στον αθλητή – αθλήτρια.
7. Στην ηλεκτρονική εγγραφή της δήλωσης συμμετοχής που θα αποστέλλουν τα σωματεία, **θα πρέπει να αναγράφονται απαραίτητα τα ονόματα των αρχηγών ομάδας και των προπονητών** που θα συνοδεύουν την ομάδα και δεν θα έχουν δικαίωμα αντικατάστασης από άλλα άτομα.
8. Οι αθλητές – αθλήτριες, που θα προσέρχονται για την απονομή των μεταλλίων και των διπλωμάτων της θέσης που κατέκτησαν, υποχρεούνται να φορούν τομπόκ.
9. Απαγορεύεται στην θέση τους κόουτς να κάθεται εν ενεργεία αθλητής.
10. **Οι αθλητές – αθλήτριες οι οποίοι θα συμμετέχουν θα πρέπει να προμηθευτούν τα προσωπικά τους e-foot protectors της Dae do (καλτσάκια με αισθητήρες) χωρίς τα οποία δεν θα είναι δυνατόν να αγωνιστούν. Καλτσάκια δεν θα διατίθενται από την Ομοσπονδία.**
11. Όλοι οι αθλητές - αθλήτριες που θα προσέρχονται στη ''θέση ελέγχου αθλητών'', θα πρέπει υποχρεωτικά τα προσωπικά e-foot protectors της Dae do (καλτσάκια με αισθητήρες) καθώς και τα γαντάκια, να τα κρατούν στο χέρι για τον πληρέστερο και πιο γρήγορο έλεγχο από τους Διαιτητές των αγώνων.
12. **Το Σάββατο 25 Φεβρουαρίου 2017 στις 8:15 π.μ. θα πραγματοποιηθεί συγκέντρωση – ενημέρωση προπονητών, στον αγωνιστικό χώρο**.

**ΕΚ ΤΗΣ ΕΛ.Ο.Τ.**